**Ministru kabineta noteikumu projekta “Grozījumi Ministru kabineta 2014. gada 23. decembra noteikumos Nr. 829 “Īpašās prasības piesārņojošo darbību veikšanai dzīvnieku novietnēs”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekts sagatavots, lai noteiktu regulējumu kūtsmēslu krātuvju būvniecībai situācijās, kad saimniecībā iegūtie kūtsmēsli saskaņā ar noslēgtajiem līgumiem, tiek nodoti uzglabāšanai vai pārstrādāšanai citur, kā arī tad, ja operatora īpašumā esoša kūtsmēslu krātuve atrodas ārpus dzīvnieku novietnes. Vienlaikus tiek noteikts normatīvais regulējums šķidro un pusšķidro kūtsmēslu un vircas uzglabāšanai zemgrīdas kūtsmēslu krātuvēs un vides aizsardzības prasības kūtsmēslu apsaimniekošanai gaļas liellopu saimniecībās.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Zemkopības ministrijas iniciatīva |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikumu projekts sagatavots, lai noteiktu regulējumu kūtsmēslu krātuvju būvniecībai situācijās, kad saimniecībā iegūtie kūtsmēsli saskaņā ar noslēgtajiem līgumiem tiek nodoti uzglabāšanai vai pārstrādāšanai citur, kā arī tad, ja operatora īpašumā esoša kūtsmēslu krātuve atrodas ārpus dzīvnieku novietnes. Vienlaikus tiek noteikts normatīvais regulējums šķidro un pusšķidro kūtsmēslu un vircas uzglabāšanai zemgrīdas kūtsmēslu krātuvēs un vides aizsardzības prasības kūtsmēslu apsaimniekošanai gaļas liellopu saimniecībās.Lai gan Ministru kabineta 2014. gada 23. decembra noteikumu Nr. 829 “Īpašās prasības piesārņojošo darbību veikšanai dzīvnieku novietnēs” (turpmāk – MK noteikumi Nr. 829) pielikumā kūtsmēslu krātuvju tilpuma aprēķinā tiek ņemts vērā tas, ka, nododot kūtsmēslus uzglabāšanai vai pārstrādei citur, krātuves tilpums var būt mazāks, nekā noteikts MK noteikumu Nr. 829 5.1. apakšpunktā un 8. punktā, t.i., nodrošināt krātuvi, kuras tilpums ļauj uzglabāt kūtsmēslus vismaz astoņus mēnešus, MK noteikumu Nr. 829 spēkā esošajā redakcijā tas nav noteikts, radot neskaidrību un vienotas pieejas trūkumu MK noteikumu Nr.829 prasību piemērošanā. Tādējādi ir nepieciešams noteikt regulējumu šādās situācijās. Pēc informācijas, kas pieejama (25.10.2019.) Valsts vides dienesta (turpmāk – VVD) izsniegtajās atļaujās B kategorijas piesārņojošajai darbībai 33 biogāzes ražošanas uzņēmumiem, pašlaik vismaz 20 zemnieku saimniecības un uzņēmumi saražotos kūtsmēslus nodod pārstrādei biogāzes ražošanas uzņēmumiem. Arī citās Eiropas Savienības dalībvalstīs tiek noteikta atkāpe no vispārējās prasības kūtsmēslu krātuves ietilpībai, ja dzīvnieku novietnē daļa vai visi kūtsmēsli tiek nodoti pārstrādei citai zemnieku saimniecībai vai uzņēmumam. Igaunijā dzīvnieku novietnes īpašniekam, kurš saskaņā ar noslēgto līgumu nodod kūtsmēslus uzglabāšanai vai pārstrādei citai personai, ir jānodrošina šķidruma necaurlaidīga kūtsmēslu krātuve ar ietilpību, kas nodrošina kūtsmēslu uzkrāšanu vismaz vienu mēnesi. Lietuvā normatīvajā regulējumā noteikts, ka kūtsmēslu krātuves tilpums, ja kūtsmēsli tiek nodoti izmantošanai biogāzes ražošanā, var tikt attiecīgi samazināts par nodoto kūtsmēslu daudzumu.Tādēļ noteikumu projektā paredzēts, ka kūtsmēslu krātuves tilpums var būt mazāks par MK noteikumu Nr. 829 5.1. apakšpunktā un 8.punktā noteikto, ja operators ir noslēdzis līgumu ar citu personu par kūtsmēslu uzglabāšanu atbilstoši MK noteikumu Nr. 829 prasībām, reģenerāciju vai apstrādi. Šajā gadījumā krātuves tilpumu rēķina no atlikušā kūtsmēslu daudzuma, ievērojot MK noteikumu Nr. 829 5.1. apakšpunktā un 8. punktā noteiktās prasības.Lai samazinātu ūdens un augsnes piesārņošanas risku, paredzēts, ka situācijā, kad tiek noslēgts līgums ar citu personu par visu kūtsmēslu uzglabāšanu, reģenerāciju vai apstrādi, operatoram jānodrošina tāds krātuves tilpums, kas ļauj uzglabāt kūtsmēslus ne mazāk kā vienu mēnesi. Cita persona ir juridiska persona, ar kuru tiek slēgts līgums par kūtsmēslu uzglabāšanu, reģenerāciju vai apstrādi. Operators var slēgt vairākus līgumus, ja kūtsmēsli tiek nodoti vairākām juridiskajām personām, taču noteikumu projekta 3. punktā atbilstoši juridiskajai tehnikai normatīvajos aktos tiek lietota vienskaitļa forma.Noteikumu projektā tiek noteikts, ka citai personai, ar ko tiek noslēgts līgums par kūtsmēslu uzglabāšanu, reģenerāciju vai apstrādi, ir izbūvēta kūtsmēslu krātuve atbilstoši normatīvajiem aktiem par kārtību, kādā Valsts vides dienests izdod tehniskos noteikumus paredzētajai darbībai un ir saņemta:* piesārņojošas darbības atļauja lauksaimniecības nozarē vai kūtsmēslu uzglabāšanai, reģenerācijai vai apstrādei atkritumu apsaimniekošanas nozarē vai
* - veikta piesārņojošas darbības reģistrācija lauksaimniecības nozarē.

VVD, kurš kontrolē MK noteikumu Nr. 829 prasību izpildi, ir nepieciešama informācija, lai pārliecinātos par to, vai cita persona, kurai tiek nodoti kūtsmēsli, uzglabā tos atbilstoši MK noteikumu Nr. 829 prasībām, t.i., ir izbūvēta minēto noteikumu prasībām atbilstoša kūtsmēslu krātuve. Tādēļ tiek noteikts, ka citai personai, ar kuru tiek slēgts līgums, ir piesārņojošās darbības atļauja lauksaimniecības vai atkritumu apsaimniekošanas nozarē kūtsmēslu uzglabāšanai, reģenerācijai vai apstrādei vai ir veikta piesārņojošās darbības reģistrācija lauksaimniecības nozarē.Tāpat operatoram tiek noteikts pienākums rakstveidā informēt VVD, kurš kontrolē MK noteikumu Nr.829 prasību izpildi, par noslēgto līgumu ar citu personu par kūtsmēslu uzglabāšanu, reģenerāciju vai apstrādi un šī līguma laušanu 10 dienu laikā pēc notikuma. Noteikumu projektā iekļautā norma noteikta, ievērojot VVD līdzšinējo praksi un izvērtējot A kategorijas piesārņojošās darbības atļauju piešķiršanu fermām intensīvai mājputnu un cūku audzēšanai situācijās, kad dzīvnieku novietnē radītie kūtsmēsli tiek nodoti reģenerācijai vai apstrādei citai personai. A kategorijas piesārņojošās darbības atļaujās noteikts, ka nekavējoties rakstveidā jāinformē VVD, ja tiek lauzts līgums starp A kategorijas piesārņojošās darbības atļaujas saņēmēju un uzņēmumu, kuram kūtsmēsli tiek nodoti reģenerācijai vai apstrādei. Vienlaikus A kategorijas piesārņojošās darbības atļaujas saņēmējam noteikts izstrādāt alternatīvo pasākumu plānu kūtsmēslu apsaimniekošanai situācijā, kad tiktu pārtraukta kūtsmēslu nodošana citai personai. Alternatīvais pasākumu plāns turpmākai kūtsmēslu apsaimniekošanai jāizstrādā, pamatojoties uz secinājumiem par labākajiem pieejamajiem tehniskajiem paņēmieniem attiecībā uz mājputnu vai cūku intensīvo audzēšanu[[1]](#footnote-1). Ņemot vērā iepriekšminētās līdz šim piemērotās VVD prasības A kategorijas piesārņojošās darbības atļaujas saņēmējiem, noteikumu projektā noteikts, ka operatoram, kurš ir noslēdzis līgumu ar citu personu par kūtsmēslu uzglabāšanu, reģenerāciju vai apstrādi, iesniedzot informāciju par līguma laušanu, papildus jāiesniedz informācija par turpmāku kūtsmēslu uzglabāšanu atbilstoši MK noteikumu Nr. 829 prasībām.Tāpat līgumā, kas noslēgts ar citu personu par visu kūtsmēslu uzglabāšanu, reģenerāciju vai apstrādi, būtu jānosaka līguma darbības termiņš, kas ir ilgāks par vienu gadu. Zemnieku saimniecībai vai uzņēmumam, kas pieņem kūtsmēslus saskaņā ar noslēgto līgumu, pēc līguma laušanas būtu jānosaka pienākums laikus (vismaz septiņus mēnešus iepriekš) par to brīdināt operatoru. Līguma noslēgšana uz ilgāku termiņu nekā viens gads un operatora savlaicīga informēšana par plānoto līguma laušanu ļauj izvairīties no vides piesārņošanas riska, laikus plānojot kūtsmēslu apsaimniekošanu.MK noteikumu Nr. 829 spēkā esošajā redakcijā nav noteikts, ka kūtsmēslu krātuves atrašanās vieta var būt ārpus dzīvnieku novietnes, tā liedzot iespēju uzglabāt kūtsmēslus operatora īpašumā, valdījumā vai turējumā esošā krātuvē, kas neatrodas dzīvnieku novietnē. Tādēļ noteikumu projektā noteikts, ka kūtsmēslus var uzglabāt jebkurā operatora īpašumā, valdījumā vai turējumā esošā kūtsmēslu krātuvē dzīvnieku novietnē vai ārpus tās. Ja kūtsmēslu krātuve ārpus dzīvnieku novietnes nav operatora īpašumā, tad operatoram ir jānoslēdz līgums ar citu personu par kūtsmēslu uzglabāšanu, reģenerāciju vai apstrādi.Spēkā esošo MK noteikumu Nr. 829 7.1. apakšpunktā ir noteikts, ka šķidro un pusšķidro kūtsmēslu un vircas krātuves ir slēgta tipa vai ar pastāvīgu dabisku vai mākslīgu peldošu segslāni, kas samazina iztvaikošanu, peldošajam segslānim nepārtraukti nosedzot krātuves virsmu. Saimniecībās, kurās tiek audzētas cūkas, dažkārt kā risinājums kūtsmēslu apsaimniekošanā tiek izmantotas zemgrīdas kūtsmēslu krātuves dzīvnieku novietnē. Tā kā zemgrīdas krātuvēs uz kūtsmēslu virsmas tehniski nav iespējams izveidot mākslīgu peldošo segslāni, spēkā esošo MK noteikumu Nr. 829 7.1. apakšpunktā nav paredzēta iespēja uzkrāt šķidros un pusšķidros kūtsmēslus un vircu šāda tipa kūtsmēslu krātuvēs. Tādēļ ar noteikumu projektu tiek papildināts MK noteikumu Nr. 829 7.1. apakšpunkts, nosakot, ka mākslīgs peldošais segslānis uz kūtsmēslu virsmas nav nepieciešams, ja šķidrie un pusšķidrie kūtsmēsli un virca tiek uzkrāti dzīvnieku novietnē zemgrīdas krātuvē zem pilnībā vai daļēji režģotas grīdas.Tā kā, pēc Lauksaimniecības datu centra datiem, Latvijā pakāpeniski palielinās gan gaļas liellopu saimniecību, gan tajās turēto gaļas šķirnes liellopu un zīdītājgovju skaits, aktuāls kļūst jautājums par vides aizsardzības prasībām atbilstošu kūtsmēslu apsaimniekošanu šajās saimniecībās. Pašlaik MK noteikumos Nr. 829 gaļas liellopu saimniecībām, kurā gaļas liellopi pastāvīgi tiek turēti āra apstākļos norobežotā vidē, netiek noteiktas vides aizsardzības prasības kūtsmēslu uzglabāšanai. Tādēļ ar noteikumu projektu tiek izdarīti grozījumi MK noteikumu Nr. 829 9. punktā, paredzot, ka saimniecībai, kurā gaļas liellopi pastāvīgi tiek turēti āra apstākļos norobežotā vidē, ir jānovērš virszemes ūdeņu un pazemes ūdeņu piesārņojums no kūtsmēslu un vircas noplūdes, nosakot attiecīgas prasības barošanas un dzirdināšanas vietai un vietai, kurā dzīvnieki var patverties no nelabvēlīgiem laikapstākļiem.  |
| 3. | Projekta izstrādē iesaistītās institūcijas un publiskas personas kapitālsabiedrības | Vides aizsardzības un reģionālās attīstības ministrija un VVD |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz dzīvnieku novietņu īpašniekiem ar vairāk nekā 10 dzīvnieku vienībām un īpaši jutīgajā teritorijā ar vairāk nekā piecām dzīvnieku vienībām novietnē.  |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts neuzliek papildu administratīvo slogu lauksaimniekiem un VVD kā noteikumu projektā iekļauto prasību ievērošanu kontrolējošajai iestādei, jo neparedz papildu informācijas sniegšanas vai uzglabāšanas pienākumus.Noteikumu projekta 5. punktā tiek paredzētas jaunas prasības saimniecībām, kurās gaļas liellopi pastāvīgi tiek turēti āra apstākļos norobežotā vidē, lai novērstu virszemes ūdeņu un pazemes ūdeņu piesārņojumu no kūtsmēslu un vircas noplūdes. Noteikumu projekta 5. punktā iekļautā 9.3. un 9.4. apakšpunkta prasību izpilde gaļas liellopu saimniecībām rada atbilstības izmaksas. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Noteikumu projekta 5. punktā ietvertajā 9.3. un 9.4. apakšpunktā gaļas liellopu saimniecībām tiek paredzētas jaunas prasības vismaz vienu reizi gadā aizvākt kūtsmēslus gaļas no liellopu barošanas, dzirdināšanas vietas un vietas, kurā dzīvnieki var patverties no nelabvēlīgiem laikapstākļiem, bet tās vietas virsmu, kurā dzīvnieki var patverties no nelabvēlīgiem laikapstākļiem, noklāt ar pakaišiem.Latvijā 2019. gadā bija reģistrētas 4589 gaļas liellopu saimniecības kopumā ar 84 175 gaļas liellopiem (Lauksaimniecības datu centra dzīvnieku reģistra dati). * Izmaksas, lai izpildītu 9.3.apakšpunkta prasību.

Viens gaļas liellops (zīdītājgovs ar teļu) gadā saražo 11 tonnu pakaišu kūtsmēslu (Ministru kabineta 2014.gada 23.decembra noteikumu Nr.834 “Prasības ūdens, augsnes un gaisa aizsardzībai no lauksaimnieciskās darbības izraisīta piesārņojuma” 2.pielikums). Tā kā kūtsmēsli uzkrājas tikai mītņošanas periodā ziemā (~150 dienas), tad no gadā saražotā kūtsmēslu daudzuma tiek uzkrātas aptuveni 4,5 tonnas pakaišu kūtsmēslu. Viena gaļas liellopa (gaļas šķirnes zīdītājgovs) gadā saražoto kūtsmēslu (4,5 tonnas) aizvākšanai ir nepieciešami 0,5 stundas (informācija no Latvijas lauku konsultāciju un izglītības centra).Pakaišu kūtsmēslu izvešanai ir nepieciešami vismaz divi traktori ar jaudu virs 80 zirgspēkiem. Tā kā lielākajai daļai saimniecību īpašumā ir vismaz viens traktors, tiek pieņemts, ka nepieciešama viena traktora noma, t.i., 24,23 EUR/h. (Latvijas lauku konsultāciju un izglītības centra tehnisko pakalpojumu vidējo cenu salīdzinājums Latvijā 2019.gadā un 2018.gadā.)Attiecīgi 9.3.apakšpunktā noteiktās prasības izpildes izmaksas vienam gaļas liellopam ir šādas: 24,23 : 2 = **12,11 EUR**.* Izmaksas, lai izpildītu 9.4. apakšpunkta prasību.

Pakaišu izmaksas gadā vienam gaļas liellopam (gaļas šķirnes zīdītājgovij) ir **84 EUR** (Lauksaimniecības bruto seguma aprēķini par 2019.gadu. Latvijas lauku konsultāciju un izglītības centrs). Tā kā praksē lielākajā daļā gaļas liellopu saimniecību ir pašnodrošinājums ar pakaišu materiālu, tikai uz 20% gaļas liellopu tiek attiecināts aprēķins, ka pakaišu materiālu iepirks (84 EUR vienam gaļas liellopam).Atbilstības izmaksas 9.3. un 9.4.apakšpunkta prasību izpildei ir šādas:(12,11\*84175) + (84 175\*0,2\*84) = **2 433 499 EUR.**Aprēķinātās atbilstības izmaksas ir uzskatāmas par aptuvenām un var nebūt precīzas, jo valstī nav apkopoti dati par saimniecībām attiecībā uz vairākām pozīcijām atbilstības izmaksu aprēķinā. Praksē katrā saimniecībā izmaksas noteikumu projekta 5.punktā ietvertā 9.3. un 9.4. apakšpunkta prasību ieviešanai var ievērojami atšķirties.Nav pieejami dati par to gaļas liellopu saimniecību skaitu, kurās jau tiek ievērotas noteikumu projekta 5.punktā noteiktās prasības, jo šāda informācija netiek apkopota. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Projekts šo jomu neskar. |
| 2. | Atbildīgā institūcija | Projekts šo jomu neskar. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par noteikumu projektu 2020. gada 2. septembrī tika ievietota Zemkopības ministrijas tīmekļvietnes www.zm.gov.lv sadaļā “Sabiedriskā apspriešana” (pieejama <https://www.zm.gov.lv/apspriesanas/>). |
| 2. | Sabiedrības līdzdalība projekta izstrādē | Noteikumu projekts tika elektroniski nosūtīts saskaņošanai Lauksaimnieku organizāciju sadarbības padomei, Latvijas Cūku audzētāju asociācijai, Latvijas Gaļas liellopu audzētāju asociācijai, Latvijas Olu ražotāju asociācijai un Zemnieku saeimai. |
| 3. | Sabiedrības līdzdalības rezultāti | Par noteikumu projektu saņemtie iebildumi no lauksaimnieku nevalstiskajām organizācijām tika ņemti vērā, un noteikumu projekts tika atbilstoši precizēts. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Noteikumu projekta izpildi nodrošinās VVD. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Zemkopības ministrs K. Gerhards

Braņicka 67027683

ieva.branicka@zm.gov.lv

1. <https://eur-lex.europa.eu/legal-content/LV/TXT/?uri=CELEX%3A32017D0302> [↑](#footnote-ref-1)